**ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРЛІГІ**

**НҰР-СҰЛТАН ҚАЛАСЫ ӘКІМДІГІНІҢ БІЛІМ БАСҚАРМАСЫНЫҢ «БІЛІМ БЕРУДІ ЖАҢҒЫРТУ ОРТАЛЫҒЫ» МҚКК**

 **«Тиімді кері байланысты қамтамасыз ету»**

**педагогтердің біліктілігін арттыру курсының білім беру бағдарламасы**

|  |
| --- |
|  **ӘЗІРЛЕУШІ:** **Білім беруді жаңғырту орталығы** |

**Нұр-Сұлтан, 2021 жыл**

**«Тиімді кері байланысты қамтамасыз ету» мектепке дейінгі тәрбие және оқыту, бастауыш, негізгі орта және жалпы орта, техникалық және кәсіптік, арнайы білім беру бағдарламаларын іске асыратын педагогтерге арналған біліктілікті арттыру курсының білім беру бағдарламасы**

**1-тарау. Жалпы ережелер**

1. «Тиімді кері байланысты қамтамасыз ету»мектепке дейінгі тәрбие және оқыту, бастауыш, негізгі орта және жалпы орта, техникалық және кәсіптік, арнайы білім беру бағдарламаларын іске асыратын педагогтерге арналған біліктілікті арттыру курсының білім беру бағдарламасы (бұдан әрі – Бағдарлама) педагогтердің теориялық, практикалық білімдерін, меңгеруін, дағдыларын жаңартуды, кәсіби құзіреттіліктерін жетілдіруді және оларға әдістемелік көмек көрсетуді қарастырады.

Тиімді кері байланысты қамтамасыз ету дағдылары білім алушыларды оқытуда жақсы нәтижелерге қол жеткізуге мүмкіндік беретін педагогтің кәсіби құзыреттілігінің маңызды компоненті болып табылады.

2. Бағдарлама Нұр-Сұлтан қаласы әкімдігі Білім басқармасының «Білім беруді жаңғырту орталығы» МҚКК тарапынан білім беру процесінде Қазақстан Республикасының нормативтік құқықтық актілерін іске асыруда белгілі бір қиындықтарды анықтауға сауалнама жүргізу арқылы педагогтердің кәсіби білімдерін диагностикалау негізінде әзірленді.

3. Біліктілікті арттыру курсының (бұдан әрі – Курс) ұзақтығы 72 академиялық сағатты құрайды.

4. Курстың білім беру процесі оқытудың әр түрлі формаларын қамтиды.

5. Бағдарлама педагогтердің дәстүрлі және инновациялық әдістерді қолдана отырып, шығармашылықтарының танылуына, сондай-ақ білім беру нәтижелері, бағалау критерийлері мен кері байланыстың сипаттамасы арасындағы байланысты анықтауға ықпал етеді.

**2-тарау. Глоссарий**

6. Бағдарламада қолданылатын терминдер:

1) **кері байланыс** – бұл мақсатқа жетелейтін нақты іс-әрекеттерге түсініктеме беру және қабылдау мүмкіндігі.Білім алушыларға өткен жұмысында қаншалықты жақсы нәтиже көрсеткенін айту маңызды.Білім алушылар қалай оқитынын түсінуі керек.Істі жақсарту үшін қатысушылардың пікірлері;

2) **рефлексия** –бұл іс-шараны жүргізуші тұлғаның өзін және өзінің іс-әрекетін талдауы;

3) **қадағалау әдістері** –бұл білім алушылардың оқу іс-әрекеттерінің және педагогтердің жұмысының тиімділігін анықтау тәсілі. Оқыту процесін қадағалау алуан түрлі, көп қырлы және әртүрлі тәсілдермен жүзеге асырылады. Педагогикалық практикада қадағалаудың бірнеше түрлері ажыратылады: алдын-ала, ағымдағы, мерзімді, тақырыптық, қорытынды және оқылған материалдар бойынша;

4) **алдын-ала қадағалау** –әдетте диагностикалық тапсырмаларға негізделген. Мақсаты –оқыту басталғанға дейін білім алушылардың алған білім, білік және дағдыларының деңгейін анықтау. Бұл жұмыс жыл басында немесе тақырып оқылғанға дейін жүзеге асырылады. Алдын ала қадағалау нәтижелері бойынша педагог тәрбие жұмысының тиімді түрлері мен формаларын таңдайды;

5) **ағымдық (күнделікті) қадағалау** – оқыту кезінде ұйымдастырылады және білім, білік, дағды деңгейлерін, сонымен қатар оқылған материалдың тереңдігі мен ұғымдылығынанықтау үшін қолданылады. Қадағалаудың тиімділігі білім алушыларға білімдеріндегі және бағдарламаны игерудегі олқылықтарды, кемшіліктерді уақытында анықтауға мүмкіндік береді;

6) **мерзімді** **қадағалау** – тоқсанның соңында немесе жарты жылдықтың соңында белгілі уақыт кезеңіндегі жұмыс нәтижелерін алу үшін іске асырылады;

7) **тақырыптық** **қадағалау** – тақырып, бөлім материалдары өткеннен кейін жүзеге асырылады;

8) **қорытынды қадағалау** – оқу процесінің соңғы нәтижелерін қорыту үшін қолданылады. Пән бойынша білім, білік және дағдылардың бүкіл жүйесін қамтиды. Қалған білімді анықтау үшін белгілі бір уақыттан кейін тақырып (тақырып, курс, бөлім) бойынша қадағалау жүргізу үшін қолданылады. Қадағалау кезеңі үш айдан жарты жылға дейін немесе одан да көп уақытқа созылуы мүмкін және соңғы нәтиже бойынша оқу процесінің тиімділігіне қойылатын талаптарға сәйкес келеді;

9) **ауызша қадағалау** – білім алушыларға ауызша сұрақ қою арқылы жүзеге асырылады және білім алушыларға олардың білім, дағды және қабілетінің деңгейлерін анықтауға, сондай-ақ әңгіменің логикасымен танысуға, олардың қабілетін тексеруге, олардың айналасындағы процестер мен оқиғаларды түсіндіруге, өз пікірлерін білдіруге және дәлелдеуге және қате көзқарастарды дәлелдеуге мүмкіндік береді;

10) **жазбаша қадағалау** – жазбаша бақылау тапсырмалары (жаттығулар, бақылау жұмыстары, шығармалар, тесттер, рефераттар, жасалған жұмыс туралы есептер) түрінде жүзеге асырылады. Бұл қадағалау әдісі барлық білім алушыларға бір уақытта білімдерін тексеруге мүмкіндік береді, бірақ жазбаша жұмыс тексеру мен бағалау үшін көп уақыт талап етіледі;

11) **SWOT** – ұйымның ішкі және сыртқы факторларын көрсететін стратегиялық жоспарлау әдісі. Профессор Кеннет Эндрюс SWOT талдауды бірінші болып енгізген. Бұл туралы 1963 жылы Гарвард іскерлік және саясат бойынша конференцияда айтылған.

Талдау 4 санатқа бөлінеді:

Strengths – әлді және басымды тұстары;

Weaknesses – әлсіз тұстары;

Opportunities – мүмкіндіктері;

Threats – қауіптері.

**3-тарау. Бағдарлама тақырыптары**

7. Теориялық және практикалық академиялық сағаттар саны көрсетілген Бағдарлама тақырыптары қосымшада ұсынылады:

1-қосымша

**Оқу-тақырыптық жоспар**

|  |  |  |  |  |  |
| --- | --- | --- | --- | --- | --- |
| **№** | **Сабақтар тақырыбы** | **Дәріс** | **Практикалық сабақ, практика,****семинар** | **Жобаны қорғау** | **Барлығы** |
| 1 | 2 | 3 | 4 | 5 | 6 |
|  | **Инвариантты бөлім** |  |  |  |  |
| **1** | **Нормативтік құқықтық модуль** | **6** |  |  | **6** |
| 1.1 | Курстың өзектілігі. Білім беру мәселелері бойынша Қазақстан Республикасының нормативтік құқықтық актілері.Қазақстан Республикасының «Білім туралы», «Педагог мәртебесі туралы» Заңдары | 2 |  |  | 2 |
| 1.2 | Қазақстан Республикасында Білім беруді және ғылымды дамытудың 2020 – 2025 жылдарға арналған мемлекеттік бағдарламасы.Мемлекеттік жалпыға міндетті білім беру стандарттары  | 2 |  |  | 2 |
| 1.3 | Мектепке дейінгі тәрбие мен оқытуды, бастауыш, негізгі орта және жалпы орта білімнің жалпы білім беретін оқу бағдарламаларын, техникалық және кәсіптік, орта білімнен кейінгі, қосымша білімнің білім беру бағдарламаларын және арнайы оқу бағдарламаларын іске асыратын білім беру ұйымдарында лауазымдарды атқаратын педагогтерді және білім және ғылым саласындағы өзге де азаматтық қызметшілерді аттестаттаудан өткізу қағидалары мен шарттары | 2 |  |  | 2 |
| **2** | **Психологиялық-педагогикалық модуль**  | **8** | **2** | **2** | **12** |
| 2.1 | Білім беру жүйесін жаңғырту жағдайында педагогтің кәсіби дамуын психологиялық-педагогикалық қолдау  | 2 |  |  | 2 |
| 2.2 | Оқу қызметін ұйымдастырудың психологиялық-педагогикалық ерекшеліктері | 2 |  |  | 2 |
| 2.3 | Рефлексияның психологиялық мазмұны  | 2 | 2 |  | 4 |
| 2.4 | Баланың психологиялық-педагогикалық диагностикасы  | 2 |  |  | 2 |
| 2.5 | Жобаны қорғау |  |  | 2 | 2 |
| **3** | **Мазмұндық модуль**  | **8** | **14** | **2** | **24** |
| 3.1 | Рефлексия ұғымының пайда болуы.Педагогикалық процестегі рефлексия және кері байланыс технологиялары  | 2 |  |  | 2 |
| 3.2 | Рефлексияның философиялық аспектісінің мәні  |  | 2 |  | 2 |
| 3.3 | Педагогикалық қызметтегі рефлексия мен кері байланыстың рөлі | 2 | 2 |  | 4 |
| 3.4 | Қазіргі психологиядағы рефлексия түрлері (типтері) | 2 | 2 |  | 4 |
| 3.5 | Педагогикалық и кәсіптік рефлексия  | 2 | 2 |  | 4 |
| 3.6 | Педагогикалық рефлексия және кері байланыс критерийлері |  | 2 |  | 2 |
| 3.7 | Педагогикалық рефлексияның даму шарттары |  | 2 |  | 2 |
| 3.8 | Рефлексия компоненттері мен формалары(И.С.Ладенко әдісі бойынша)  |  | 2 |  | 2 |
| 3.9 | Жобаны қорғау  |  |  | 2 | 2 |
| **4** | **Технологиялық модуль**  | **4** | **6** | **2** | **12** |
| 4.1 | Қашықтан оқыту кезінде кері байланысты ұйымдастыру  | 2 | 2 |  | 4 |
| 4.2 | Онлайн оқыту кезіндегі кері байланыс  | 2 | 4 |  | 6 |
| 4.3 | Жобаны қорғау  |  |  | 2 | 2 |
| **5** | **Вариативтік модуль**  | **8** | **8** | **2** | **18** |
| 5.1 | Рефлексия және кері байланыс функциялары |  |  |  |  |
| 5.2 | Рефлексия функциялары(С. С. Кашлев әдісі бойынша)  |  |  |  |  |
| 5.3 | Педагогтердің коммуникативтік құзыреттілігін арттыру |  |  |  |  |
| 5.4 |  «Kundelik.kz», «Bilimland.kz», «Daryn.onlain», «Google meet», «Microsoft teams», «Zoom», «Google Диск» платформаларында кері байланысты ұйымдастыру |  |  |  |  |
| 5.5 | Жобаны қорғау  |  |  | 2 | 2 |
|  | **Жиынтығы:** | **34** | **30** | **8** | **72** |

2-қосымша

**Оқу-тақырыптық жоспар**

**(біріктірілген (онлайн) оқыту нысаны)**

|  |  |  |  |  |  |
| --- | --- | --- | --- | --- | --- |
| **№** | **Сабақтар тақырыбы** | **Дәріс** | **Практикалық сабақ, практика,****семинар** | **Жобаны қорғау** | **Барлығы** |
| 1 | 2 | 3 | 4 | 5 | 6 |
|  | **Инвариантты бөлім** |  |  |  |  |
| **1** | **Нормативтік құқықтық модуль** | **6** |  |  | **6** |
| 1.1 | Курстың өзектілігі. Білім беру мәселелері бойынша Қазақстан Республикасының нормативтік құқықтық актілері.Қазақстан Республикасының «Білім туралы», «Педагог мәртебесі туралы» Заңдары  | 2 |  |  | 2 |
| 1.2 | Қазақстан Республикасында Білім беруді және ғылымды дамытудың 2020 – 2025 жылдарға арналған мемлекеттік бағдарламасы.Мемлекеттік жалпыға міндетті білім беру стандарттары  | 2 |  |  | 2 |
| 1.3 | Мектепке дейінгі тәрбие мен оқытуды, бастауыш, негізгі орта және жалпы орта білімнің жалпы білім беретін оқу бағдарламаларын, техникалық және кәсіптік, орта білімнен кейінгі, қосымша білімнің білім беру бағдарламаларын және арнайы оқу бағдарламаларын іске асыратын білім беру ұйымдарында лауазымдарды атқаратын педагогтерді және білім және ғылым саласындағы өзге де азаматтық қызметшілерді аттестаттаудан өткізу қағидалары мен шарттары | 2 |  |  | 2 |
| **2** | **Психологиялық-педагогикалық модуль**  | **8** | **2** | **2** | **12** |
| 2.1 | Білім беру жүйесін жаңғырту жағдайында педагогтің кәсіби дамуын психологиялық-педагогикалық қолдау  | 2 |  |  | 2 |
| 2.2 | Оқу қызметін ұйымдастырудың психологиялық-педагогикалық ерекшеліктері  | 2 |  |  | 2 |
| 2.3 | Рефлексияның психологиялық мазмұны | 2 | 2 |  | 4 |
| 2.4 | Баланың психологиялық-педагогикалық диагностикасы  | 2 |  |  | 2 |
| 2.5 | Жобаны қорғау |  |  | 2 | 2 |
| **3** | **Мазмұндық модуль**  | **10** | **12** | **2** | **24** |
| 3.1 | Рефлексия ұғымының пайда болуы.Педагогикалық процестегі рефлексия және кері байланыс технологиялары | 2 |  |  | 2 |
| 3.2 | Рефлексияның философиялық аспектісінің мәні  | 2 |  |  | 2 |
| 3.3 | Педагогикалық қызметтегі рефлексия мен кері байланыстың рөлі | 2 | 2 |  | 4 |
| 3.4 | Қазіргі психологиядағы рефлексия түрлері (типтері) | 2 | 2 |  | 4 |
| 3.5 | Педагогикалық и кәсіптік рефлексия  | 2 | 2 |  | 4 |
| 3.6 | Педагогикалық рефлексия және кері байланыс критерийлері |  | 2 |  | 2 |
| 3.7 | Педагогикалық рефлексияның даму шарттары |  | 2 |  | 2 |
| 3.8 | Рефлексия компоненттері мен формалары(И.С.Ладенко әдісі бойынша)  |  | 2 |  | 2 |
| 3.9 | Жобаны қорғау |  |  | 2 | 2 |
| **4** | **Технологиялық модуль**  | **4** | **6** | **2** | **12** |
| 4.1 | Қашықтан оқыту кезінде кері байланысты ұйымдастыру  | 2 | 2 |  | 4 |
| 4.2 | Онлайн оқыту кезіндегі кері байланыс  | 2 | 4 |  | 6 |
| 4.3 | Жобаны қорғау  |  |  | 2 | 2 |
| **5** | **Вариативтік модуль** | **8** | **8** | **2** | **18** |
| 5.1 | Рефлексия және кері байланыс функциялары |  |  |  |  |
| 5.2 | Рефлексия функциялары(С. С. Кашлев әдісі бойынша)  |  |  |  |  |
| 5.3 | Педагогтердің коммуникативтік құзыреттілігін арттыру |  |  |  |  |
| 5.4 | «Kundelik.kz», «Bilimland.kz», «Daryn.onlain», «Google meet», «Microsoft teams», «Zoom», «Google Диск» платформаларында кері байланысты ұйымдастыру |  |  |  |  |
| 5.5 | Жобаны қорғау  |  |  | 2 | 2 |
|  | **Жиынтығы:** | **36** | **28** | **8** | **72** |

**4-тарау. Бағдарламаның мақсаты, міндеттері және күтілетін нәтижелері**

 8. **Бағдарламаның мақсаты** білім беру ұйымдары педагогтерінің кәсіби құзыреттілігін дамыту болып табылады.

 9. **Бағдарламаның міндеттері:**

 1) оқыту жүйесінде кері байланыстың негізгі қағидаларын меңгеру;

 2) кері байланыстың мақсаттарына қол жеткізу дағдыларын және тиімді технологияларын, сондай-ақ әрбір тапсырмадан кейін кері байланыс нысанын меңгеру, тиімді кері байланыстың маңыздылығын түсіну, күндізгі және қашықтан оқытуда кері байланысты тиімді ұйымдастыру дағдыларын арттыру, тиімді кері байланыс әдістерін меңгеру, білім алушылардың кері байланыс дағдыларын дамытудың әр түрлі әдістерін пайдалану.

 10. **Күтілетін нәтижелер:**

 Курс соңында тыңдаушылар:

 1) біледі:

 білім беру ұйымдарының қызметін реттейтін заңнамалық және нормативтік құқықтық негіздерін;

 тиімді кері байланыстың әдістері мен негізгі қағидаларын;

 тиімді кері байланыстың маңыздылығын;

 2) меңгереді:

 білім алушылардың кері байланысты түсіну дағдыларын дамытудың түрлі тәсілдерін қолдануды;

 оқу мақсаттары, бағалау критерийлері мен кері байланыс арасында байланыс орнатуды;

 3) дағдысын қалыптастырады:

 оқу-тәрбие процесін, әдістемелік қызметті басқару негіздері;

 әр тапсырмадан кейін кері байланыс мақсатына жету дағдылары;

 күндізгі және қашықтан оқыту кезінде кері байланысты тиімді ұйымдастыру.

**5-тарау. Бағдарламаның құрылымы мен мазмұны**

 11. **Бағдарлама құрылымы**:

 1) жалпы ережелер;

 2) глоссарий;

 3) бағдарлама тақырыптары;

 4) бағдарламаның мақсаты, міндеттері және күтілетін нәтижелері;

 5) бағдарламаның құрылымы мен мазмұны;

 6) оқу процесін ұйымдастыру;

 7) бағдарламаның оқу-әдістемелік қамтамасыз етілуі;

 8) оқыту нәтижелерін бағалау;

 9) курстан кейінгі қолдау;

 10) негізгі және қосымша әдебиеттер тізімімен қамтылады.

 Тыңдаушыларда практикалық білімді, іскерлігі мен дағдыларын қалыптастыру үшін Бағдарлама модульдерді меңгеруді және оларды игеру бойынша жобаны қорғауды қарастырады.

 12. **Бағдарламаның мазмұны** бес модульден тұрады:

 1) нормативтік құқықтық модуль – орта білім берудің заңнамалық, нормативтік құқықтық базасын жаңарту, білім беруді жаңғырту бағыттары бойынша мәселелерді ашады;

 2) психологиялық-педагогикалық модуль – білім беру процесін ұйымдастырудың психологиялық-педагогикалық ерекшеліктері туралы білімді жетілдіруді және жас ерекшеліктерін ескере отырып, білім алушының тұлғасын дамытуды көздейді;

 3) мазмұндық модульді оқу нәтижесінде тыңдаушылар:

 педагогикалық процестегі рефлексияның ерекшеліктерін және кері байланыс технологиясын түсіндіру;

 оқу мақсаттары, педагогикалық рефлексия критерийлері мен кері байланыс арасында байланыс құру;

 жазбаша және ауызша кері байланысты практикада қолдану;

 педагогикалық рефлексия және кері байланыс критерийлерін әзірлеу мүмкіндігіне ие болады;

 4) технологиялық модуль – педагогтердің өз қызметінде теле сабақтар, интернет-платформалар арқылы өтетін түрлі сабақ-конференциялар, өзіндік жұмыстың әр түрлері, чат-сабақтар сияқты оңтайлы және алуан түрлі қызмет түрлерін қолдану туралы мәселелерді қарастырады. Қашықтан оқыту негізгі шарттарға байланысты, бұл:

 педагогтен білім алушыларға тиімді кері байланыс;

 білім алушыларды оқыту процесіне белсенді қатысуға тарту;

 білім алушылардың өзін-өзі бағалау қабілеті мен бағалау кезінде алынған нәтижелерін есепке алу;

 5) вариативтік модуль – педагогтердің коммуникативтік құзыреттілігін қалыптастыруға және педагогтердің өз коммуникативтік құзыреттіліктерін дамыту деңгейін көтерудің маңыздылығын түсінуіне ықпал етеді.

 Вариативтік модульдің тақырыбы тыңдаушылардың кіріс сауалнамасы негізінде анықталады.

**6-тарау. Оқу процесін ұйымдастыру**

13. Бағдарлама бойынша оқу процесін ұйымдастыру сабақтарды дәрісханалық (теориялық и практикалық) және (немесе) қашықтан (онлайн) оқытуды, сондай-ақ, тыңдаушылардың өзіндік жұмыс жасауын қарастырады.

14. Білім беру процесінің тиімділігін арттыру үшін Бағдарламаны іске асыру инновациялық білім беру технологиялары, оның ішінде ақпараттық-коммуникациялық технологиялар, бағалау, оқыту және бақылау нысандары, тәсілдері, әдістері негізінде іске асырылады.

15. Бағдарлама кері байланыс пен рефлексияны, оқытудың белсенді және интерактивті әдістерін пайдалануды қамтиды: дәріс, семинар, практикалық сабақтар, тренинг, шеберлік сынып, конференция, дөңгелек үстел, шағын сабақтың таныстырылымы (шағын іс-шаралар), дидактикалық ойындар, нақты жағдайларды талдау, бейнефильмдерді талқылау, вебинар, онлайн-форум, онлайн-кеңес беру, проблемалық мәселелерді шешу, алгоритм бойынша оқыту, миға шабуыл, ми шабуылы, кейс-стади, пікірталастар, рөлдік ойындар, диалогтық алаң, жобалар әдісі, проблемалық әдіс және тыңдаушының өзіндік жұмысы.

Өзіндік жұмысқа арналған тапсырмалар, тест тапсырмалары Курстың оқу-әдістемелік кешеніне кіреді (тестілеу білім беру онлайн-платформасында әрбір бейнесабақтың соңында http://astana-modern.kz және Google дискідегі онлайн сілтеме арқылы) өткізіледі.

**7-тарау. Бағдарламаның оқу-әдістемелік қамтамасыз етілуі**

 16. Тыңдаушыға арналған Бағдарламаны оқу-әдістемелік қамтамасыз ету теориялық материалдан (дәрістер, таныстырылымдар) және өзіндік жұмыс істеуге арналған практикалық тапсырмалардан (активити, жаттығулар, сұрақтар), білім беру ресурстары мен бағалау материалдарынан тұрады .

 17. Оқу материалдары тыңдаушылардың табысты оқуын, белсенді танымдық, шығармашылық, сондай-ақ коммуникативтік қызметін қамтамасыз етеді, оларға бағдарламаның барлық кезеңдерінде өткізілетін рефлексия негізінде өздерінің оқу материалдарын жасауға мүмкіндік береді.

 Бағдарлама мынадай оқу-әдістемелік қолдау енгізілген оқу-әдістемелік кешеннен тұрады:

 1) тыңдаушыларға арналған әдістемелік ұсынымдар;

 2) оқу-әдістемелік құралдар;

 3) білімді, іскерлікті, дағдыны бақылау материалдары;

 4) таныстыру және тарату материалдары;

 5) аудио, бейне және мультимедиялық материалдар және басқалар.

Оқу-әдістемелік құралдар теориялық материалдар, практикалық тапсырмалар, қазақстандық және шетелдік зерттеушілердің кейстері, іскерлік ойындар, бақылау сұрақтары және білім деңгейін анықтауға арналған тестілер негізінде әзірленген.

**8-тарау. Оқу нәтижелерін бағалау**

18. Курс аяқталғаннан кейін тыңдаушылардың білімін бағалау үшін формативтік және жиынтық бағалау жүргізіледі.

19. Бағдарлама екі негізгі критерий негізінде бағалауды қарастырады:

1) бағдарламаның мақсаты мен міндеттерін білу және түсіну;

2) педагогикалық қызметте қалыптасқан кәсіби құзыреттерді практикалық қолдану.

20. Оқытылған модульдер негізінде Курс қорытындысы бойынша тыңдаушы әзірленген тест тапсырмаларын жеке немесе топта қорғайды.

21. Тыңдаушылардың білімін, іскерлігін және кәсіби құзыреттілігін қалыптастыру деңгейін анықтау үшін бағалау критерийлері қолданылады.

**9-тарау. Курстан кейінгі қолдау**

22. Педагог қызметін Курстан кейінгі қолдау – педагогтің курстан кейінгі қызметін үздіксіз мониторингтеу және оларға әдістемелік, консультациялық көмек көрсету арқылы оның кәсіби құзыреттілігін дамытуды қамтамасыз ететін іс-шаралар жүйесі.

23. Курстан кейінгі қолдау міндеттері:

1) кері байланыс тетіктерін пайдалану негізінде педагогтің кәсіби құзыреттілігінің даму траекториясын айқындау (сауалнама, рефлексия, алынған білім негізінде ұсыныстар, Қазақстан Республикасы білім беру ұйымдарының қызметіне инновациялық технологияларды енгізу);

2) Курс процесінде алынған білімді, іскерлікті, дағдыларды және құзыреттерді педагогикалық практикаға енгізу бойынша педагог қызметін әдістемелік және практикалық қолдау;

3) озық педагогикалық тәжірибені жинақтау және тарату.

 24. Жоғарыда аталған міндеттердің әрқайсысы күндізгі нысанда да, онлайн және қашықтан оқыту форматының бағыттары бойынша да бірқатар іс-шаралар өткізуді қарастырады:

 1) Курстан кейінгі қолдау құралдарының көмегімен алынған ақпаратты жинау, тарату және талдау:

 2) сауалнамаларды әзірлеу;

 3) фокус-топтарда педагогтермен сұхбат жүргізу;

 4) Курста оқыту нәтижелері бойынша ақпараттық анықтаманың жиынтығын дайындау;

 5) Курстарда алған білімдері мен құзыреттерін практикада қолдану процесінде туындайтын өзекті мәселелер бойынша әдістемелік ұсынымдар әзірлеу;

 6) инновациялық идеялармен алмасу және оны тарату, Курстан кейінгі жұмыс кезеңінде алынған білім беру технологияларын енгізу бойынша озық педагогикалық тәжірибемен алмасу: шеберлік сыныптар /вебинарлар/ семинарлар / дөңгелек үстелдер және басқалар;

 7) бейне дәрістер, бейне сабақтар, электронды құралдар.

 25. Педагогтің қызметіне курстан кейінгі қолдау мониторингі үш жыл бойы жылына бір рет сырттай немесе қашықтық нысанында өткізіледі.

 26. Курстан соң әр тыңдаушы кәсіби дамуының жеке жоспарын даярлайды және курс ұйымдастырушыларына шығармашылық есебін жібереді.

**10-тарау. Негізгі және қосымша әдебиеттер тізімі**

27. Тыңдаушылардың өз бетінше зерделеуі үшін ұсынылған негізгі және қосымша әдебиеттер, сондай-ақ электрондық ресурстар тізімі:

1) Қазақстан Республикасының «Білім туралы» 2007 ж. 27.07. №319-III, «Педагог мәртебесі туралы» 2019 ж. 27.12. №293-VI Заңдары [Электрондық ресурс]//,ttps://kodeksy-z.com/ka/o\_statuse\_pedagoga/download.htm;

2) Қазақстан Республикасы Үкіметінің 2019 ж. 27.12. № 988 қаулысымен бекітілген Қазақстан Республикасында Білім беруді және ғылымды дамытудың 2020 - 2025 жылдарға арналған мемлекеттік бағдарламасы;

 3) Қазақстан Республикасы Білім және ғылым министрінің 2020 ж. 11.05 № 192 бұйрығымен бекітілген Педагогтерге біліктілік санатын беру (растау) қағидалары;

 4) Қазақстан Республикасы Білім және ғылым министрлігінің 2016 ж.27.01. № 83 бұйрығымен бекітілген Мектепке дейінгі тәрбие мен оқытуды, бастауыш, негізгі орта және жалпы орта білімнің жалпы білім беретін оқу бағдарламаларын, техникалық және кәсіптік, орта білімнен кейінгі, қосымша білімнің білім беру бағдарламаларын және арнайы оқу бағдарламаларын іске асыратын білім беру ұйымдарында лауазымдарды атқаратын педагогтерді және білім және ғылым саласындағы өзге де азаматтық қызметшілерді аттестаттаудан өткізу қағидалары мен шарттары *(2020 ж. 07.04. бойынша өзгерістер мен толықтырулармен* (ҚР БҒМ *[№ 132](http://adilet.zan.kz/rus/docs/V2000020339%22%20%5Cl%20%22z190)* бұйрығы);

 5) Общая педагогика. Учебное пособие. Сластенин В.А., Исаев И.Ф., Шиянов Е.Н. – Москва, Академия, 2003 г.;

 6) Құзырлылық – білім сапасының критерийі: әдіснамалық және ғылыми-теориялық негіздер. К.С. Құдайбергенова– Алматы, 2008 ж.;

 7) Интербелсенді әдістемені ЖОО-да қолдану мәселелері. Оқу құралы. Әлімов А. – Алматы, 2013 ж.;

 8) Педагогикалық жобалау: теориясы мен технологиясы. Бахишева С.М. – Алматы, 2011 ж.;

 9) «CLIL» әдісін қолдану (мұғалімдерге арналған нұсқаулық). – Алматы, 2010 ж.;

 10) Қоғамдық-гуманитарлық бағыттағы педагог қызметкерлердің біліктілігін арттыру курстарының оқу-әдістемелік кешендері – Алматы, 2013 ж.;

 11) Методические рекомендации по критериальному оцениванию для учителей начальной школы – АОО «Назарбаев Интеллектуальные школы», Астана, 2016 г.;

 12) Программа курсов «Эффективное обучение». Руководство для учителя – АОО «Назарбаев Интеллектуальные школы», 2016 г.;

 13) «Оқытудың нәтижелерін бағалаудың әдістемесі». Зулкашева Ш.М. – Орал, 2013 ж.;

 14) Мұғалімге арналған нұсқаулық – «Назарбаев Зияткерлік мектебі» ДББҰ, 2012 ж.;

 15) Мұғалімге арналған нұсқаулық – «Назарбаев Зияткерлік мектебі» ДББҰ, 2016 ж.;

 16) Философия и методы RWCT в действии. Под редак. С. Мерсеитовой – Алматы: ИздатМаркет, 2004 г.;

 17) Психология критического мышления. Халперн Д. — СПб.: Изд-во «Питер», 2000 г.;

 18) Тaлaнтты жәнe дaрынды бaлaлaрды oқыту. Мұғaлiмгe aрнaлғaн нұсқаулық – 2016 ж.;

 19) Психология и педагогика мышления. Дьюи Д. – М: Совершенство, 1997 г.;

 20) Краткий словарь терминов, употребляемых в ходе экспертизы инновационной деятельности// Практика административной работы в школе. Нечаева Н.С. – 2007 г.;

 21) Инновационные педагогические практики: распространение// Школьные технологии. Уваров А.Ю. – 2008 г.;

 22) Инновационная деятельность: становление, развитие, эффективность //Директор школы. Кларина Л. – 2001 г.;

 23) Прин­ципы рефлексивной психологии педагогического творчества // Вопросы психологии. Степанов С.Ю., Похмелкина Г.Ф, Калошина Т.Ю., Фролова Т.В. – 1991 г.;

 24) Личность внутренний мир и самореализация. Кулюткин Ю.Н., Сухобская Г.С. – Идеи, концепции, взгляды;

 25) Психология думающего учителя: педагогическая рефлексия. Бизяева А.А. – Псков, 2004 г.;

 26) Білім беруді жаңғырту орталығының сайты http://astana-modern.kz)